26. marts

26. marts ir gada 85. diena pēc Gregora kalendāra (86. diena garajā gadā). Līdz gada beigām ir atlikušas 280 dienas.

Vārda dienas 
Eiženija, Ženija.

Notikumi 
 1027. gads — Konrāds II Salietis kļuva par Svētās Romas impērijas imperatoru.
 1287. gads — norisinājās Garozas kauja.
 1800. gads —  britu kuģa Reliance kapteinis Henrijs Voterhauss atklāja Antipodu salas.
 1812. gads — zemestrīce iznīcināja Karakasu Venecuēlā.
 1817. gads — Kurzemē atcēla dzimtbūšanu.
 1913. gads — Balkānu karš: Bulgārijas spēki ieņēma Adrianopoli.
 1926. gads — ASV palaista pasaulē pirmā šķidrās degvielas raķete, kuru konstruējis Roberts Godards.
 1937. gads — Kazahijas PSR valdība apstiprināja Kazahijas PSR ģerboni par republikas simbolu.
 1942. gads — Otrais pasaules karš: Aušvicas koncentrācijas nometnē Polijā nokļuva pirmās ieslodzītās sievietes.
 1958. gads — Explorer programma: palaists ASV pavadonis Explorer 3.
 1959. gads — Džērsijā atklāts Džeralda Darela izveidotais Darela zooloģiskais dārzs.
 1971. gads — Austrumpakistāna pasludināja neatkarību no Pakistānas un izveidoja Bangladešas Tautas Republiku, kā rezultātā sākās Bangladešas atbrīvošanas karš.
 1975. gads — stājās spēkā Bioloģisko ieroču konvencija.
 1985. gads — Karalienes Modas Zemē izveidota Japānas polārstacija Asuka.
 1995. gads — stājās spēkā Šengenas līgums.
 1996. gads — Pasaules valūtas fonds apstiprināja 10,2 miljardu dolāru lielu aizdevumu Krievijai. 
 2000. gads — prezidenta vēlēšanās Krievijā uzvarēja Vladimirs Putins.
 2006. gads — Mjanmas militārā vadība oficiāli paziņoja, ka galvaspilsēta ir pārvietota no Jangonas uz Nepjido.
 2007. gads
 6,9 balles stiprā zemestrīcē Japānā, Išikavas provincē, dzīvību zaudēja viens, bet ievainoti vismaz 193 cilvēki.
 Heaven's Gate reliģiskās sektas sekotāji izdarīja masu pašnāvību.
 gāzes balona eksplozijas rezultātā kādā Rīgas kafejnīcā (Rīgas 3. vidusskolas ēkā Vecrīgā) bojā gāja divas sievietes.
 2011. gads — Kanādas ģenerālgubernators Deivids Džonstons atlaida parlamentu.
 2020. gads — COVID-19 pandēmija: pasaulē ar COVID-19 oficiāli reģistrēto saslimšanas gadījumu skaits sasniedza ,  apstiprināti gandrīz  nāves gadījumi; ASV saslimušo skaits () pārspēja Ķīnu un Itāliju.

Kultūra 
 2010. — izdots Madonnas koncertalbums Sticky & Sweet Tour

Dzimuši 
 1516. gads — Konrāds Gesners (Conrad Gessner), Šveices biologs (miris 1565. gadā)
 1854. gads — Moriss Lekoks (Maurice Lecoq), franču sporta šāvējs (miris 1925. gadā)
 1860. gads — Andrē Prevo (André Prévost), franču tenisists (miris 1919. gadā)
 1874. gads — Roberts Frosts (Robert Frost), amerikāņu dzejnieks (miris 1963. gadā)
 1877. gads — Oskars Greguārs (Oscar Grégoire), beļģu peldētājs un ūdenspolo spēlētājs (miris 1947. gadā)
 1880. gads — Diksons Bordmens (Dixon Boardman), amerikāņu vieglatlēts (miris 1954. gadā)
 1883. gads (j.s., pēc v.s. ) — Oskars Dankers, latviešu ģenerālis (miris 1965. gadā)
 1895. gads — Kārlis Lobe, latviešu pulkvežleitnants (miris 1985. gadā)
 1906. gads — Alans Džons Persivals Teilors (Alan John Percivale Taylor), britu vēsturnieks (miris 1990. gadā)
 1911. gads — Tenesijs Viljamss (Tennessee Williams), amerikāņu dramaturgs (miris 1983. gadā)
 1916. gads — Stērlings Heidens (Sterling Hayden), amerikāņu aktieris un rakstnieks (miris 1986. gadā)
 1934. gads — Alans Ārkins (Alan Arkin), amerikāņu aktieris un kinorežisors (miris 2023. gadā)
 1940. gads — Džeimss Kāns (James Caan), ASV aktieris
 1941. gads:
 Ričards Dokinss (Richard Dawkins), britu biologs
 Rasma Garne, latviešu aktrise
 Marga Spertāle, latviešu kostīmmāksliniece
 1944. gads — Daiena Rosa (Diana Ross), amerikāņu dziedātāja
 1948. gads — Stīvens Tailers (Steven Tyler), amerikāņu dziedātājs
 1950. gads — Mārtins Šorts (Martin Short), Kanādas komiķis
 1951. gads — Jānis Paukštello, latviešu aktieris un dziedātājs
 1958. gads — Alars Kariss (Alar Karis), igauņu biologs un ierēdnis
 1961. gads — Viljams Heigs (William Hague), britu politiķis
 1962. gads — Džons Stoktons (John Stockton), amerikāņu basketbolists
 1964. gads — Ulfs Sāmuelsons (Ulf Samuelsson), zviedru hokejists
 1970. gads — Mārtins Makdona (Martin McDonagh), angļu dramaturgs un kinorežisors
 1971. gads — Vinets Veldre, Latvijas politiķis
 1972. gads — Leslija Manna (Leslie Mann), amerikāņu aktrise
 1973. gads — Lerijs Peidžs (Larry Page), amerikāņu datorzinātnieks un uzņēmējs
 1979. gads — Niklass Pēšons (Niklas Persson), zviedru hokejists
 1981. gads — Daniss Zaripovs (Данис Зарипов), Krievijas tatāru hokejists
 1983. gads — Tēmu Lasila (Teemu Lassila), somu hokejists, vārtsargs
 1984. gads — Džimijs Hauards (Jimmy Howard), amerikāņu hokejists, vārtsargs
 1985. gads — Kīra Naitlija (Keira Knightley), angļu aktrise un modele

Miruši 
 1287. gads — Villekens fon Endorps, Livonijas ordeņa mestrs (dzimšanas gads nav zināms)
 1804. gads — Volfgangs fon Kempelens (Wolfgang von Kempelen), Austrijas izgudrotājs (dzimis 1734. gadā)
 1822. gads — Teodors Grothuss (Theodor Grotthuß), vācbaltiešu dabaszinātnieks (dzimis 1785. gadā)
 1827. gads — Ludvigs van Bēthovens (Ludwig van Beethoven), vācu komponists (dzimis 1770. gadā)
 1881. gads — Florians Cenova (Florian Cenôwa), kašūbu sabiedrisks darbinieks (dzimis 1817. gadā)
 1892. gads — Volts Vitmens (Walter Whitman), amerikāņu dzejnieks (dzimis 1819. gadā)
 1902. gads — Sesils Rodss (Cecil Rhodes), angļu uzņēmējs un politiķis (dzimis 1853. gadā)
 1918. gads — Cezars Kiī (Цезарь Антонович Кюи), krievu komponists (dzimis 1835. gadā)
 1923. gads — Sāra Bernāra (Sarah Bernhardt), franču aktrise (dzimusi 1844. gadā)
 1938. gads — Ivars Smilga, latviešu marksists un profesionālais revolucionārs (dzimis 1892. gadā)
 1940. gads — Spiridons Luiss (Σπυρίδων Λούης) grieķu sportists, pirmais olimpiskais čempions maratona distancē (dzimis 1873. gadā)
 1945. gads — Deivids Loids Džordžs (David Lloyd George), Apvienotās Karalistes premjerministrs (dzimis 1863. gadā)
 1957. gads — Eduārs Erio (Édouard Herriot), franču politiķis (dzimis 1872. gadā)
 1980. gads — Rolāns Barts (Roland Barthes), franču filozofs (dzimis 1915. gadā)
 1989. gads — Māris Liepa, latviešu baletdejotājs (dzimis 1936. gadā)
 1990. gads — Bruno Kalniņš, latviešu politiķis, sociāldemokrāts (dzimis 1899. gadā)
 1995. gads — Eazy-E, amerikāņu reperis (dzimis 1963. gadā)
 2000. gads — Alekss Komforts (Alex Comfort), ASV rakstnieks (dzimis 1920. gadā)
 2010. gads — Kazimirs Špoģis, lauksaimnieks un politiķis (dzimis 1927. gadā)
 2011. gads:
 Pols Berans (Paul Baran), amerikāņu inženieris (dzimis 1926. gadā)
 Diāna Vinna Džonsa (Diana Wynne Jones), britu rakstniece (dzimusi 1934. gadā)

Brīvdienas un piemiņas dienas 
 Neatkarības diena (Bangladeša)

Marts